為咗反駁民間話一萬億會掏空庫房，一眾官員同支持填海嘅打手哩幾日異口同聲話只要填完賣地就可以賺得返。喂！又話填人工島係為咗解決貴細擠、會起七成公營房屋俾我哋？究竟想起公屋定賣地先？諗真啲，1700公頃真係建成嘅話，有幾多地可以賣呢？
其中一位力撐東大嶼填海「回到本」嘅林奮強就拎沙田嚟講，話沙田有三成係住宅用地，當中又有三成（佔總面積9%）係私營房屋地；用同樣比例計返東大嶼條數，只需要賣9%私樓地都可以輕易賣到一萬五千億。但東大嶼都會話咗要打造第三個商業中心喎，用住宅區為主的沙田嚟比真的好嗎？我哋睇返位處政府心目中第二個商業中心的啟德新發展區，住宅地在啟德所佔的比例係低至11.9%添！